**Напад на Хасканіту** — інцыдэнт, які адбыўся 30 верасня 2007 года ў раёне горада Хасканіта (Паўднёвы Дарфур). У ходзе здарэння міратворцы Афрыканскага саюза падвергліся нападу з боку мясцовых паўстанцкіх атрадаў. За ўчыненыя налёты тры камандзіры дарфурскіх сепаратыстаў былі арыштаваны і выдадзены Міжнароднаму крымінальнаму суду.

Абстаноўка
----------

У 2003 годзе на глебе міжэтнічных супярэчнасцяў у суданскім рэгіёне Дарфур успыхнуў мяцеж, апорай якога сталі дзве ваенізаваныя групоўкі: «Фронт вызвалення Дарфура», пазней пераназваны ў «Суданскі вызваленчы рух» (СВР), і «Рух за справядлівасць і роўнасць». Канфлікт прыцягнуў увагу сусветнай грамадскасці, што стала прычынай уводу міратворчых сіл Афрыканскага саюза ў рэгіён і фарміраванне Аб’яднанай афрыканскай місіі ў Судане (AMIS). Па рашэнні Савета Бяспекі ААН 1564, AMIS павінен быў «блізка і бесперапынна, каапераваць і каардынаваць... на ўсіх узроўнях» сваю дзейнасць з місіяй Арганізацыі Аб’яднаных Нацый у Судане (UNMIS).

У лістападзе 2006 года тэрыторыя вакол Хасканіты была перададзена групоўцы NRF, якая адкалолася ад «Руху за справядлівасць і роўнасць». Агенцтвы па аказанні дапамогі прыпынілі сваю дзейнасць у суседніх раёнах Эд-Дэін і Адыла.

Ход падзей
----------

30 верасня 2007 г. каля 1000 паўстанцаў напалі на базу AMIS, у выніку чаго загінулі 10 салдат, з якіх сямёра з Нігерыі і па адным з Малі, Сенегала і Батсваны. Яшчэ 50 чалавек прапалі без вестак, але пазней знойдзены. Атака адбылася адразу пасля заходу сонца і праходзіла на фоне ўзмацнення напружанасці паміж сепаратыстамі і міратворцамі, якіх паўстанцы абвінавачвалі ў прадузятасці да цэнтральнага ўраду. Відавочцы сцвярджалі, што мяцежнікі выкарысталі цяжкае ўзбраенне, у тым ліку гранатамёты і браняваныя машыны. Паўстанцкія рухі ў Дарфуры абвінавацілі ў нападзе ўрадавую армію.

У пачатку кастрычніка горад Хасканіта падвергнуўся нападу. Вялікая яго частка была спалена. З ацалелых пабудоў засталіся толькі гарадская мячэць і школа. Розныя крыніцы ў Хартуме сцвярджалі, што падпал быў здзейснены апалчэннем «Джанджавід» у адказ на налёт у канцы верасня. Па іншых даных, знішчэнне горада з’яўляецца справай рук урадавых войскаў і міратворцаў.

Расследаванне МКС
-----------------

Дарфурскі канфлікт быў перададзены Саветам Бяспекі ААН у 2005 годзе ў Міжнародны крымінальны суд, галоўны пракурор якога пачаў расследаванне злачынстваў, звязаных з канфліктам. 

У ліпені 2008 года ён заявіў, што ведае, хто быў адказным за рэйд на Хасканіту. У лістападзе таго ж года пракурор запатрабаваў ордэра на арышт трох камандзіраў паўстанцаў з «Руху за справядлівасць і роўнасць», якія маюць дачыненне да здарэння. Адзін з іх — Бахр Ідрыс Абу Гарда — добраахвотна здаўся правасуддзю ў маі 2009-га. Аднак абвінавачванні былі зняты ў лютым 2010 года з-за недастатковай колькасці доказаў. Двое іншых камандзіра — Абдала Банда Абакаер Нурэйн і Салех Махамед Джэрба Джамус — здаліся ў чэрвені таго ж года і былі абвінавачаны па трох пунктах ваенных злачынстваў:

* забойства;
* марадзёрства;
* напад на міратворцаў.

Зноскі
------

1. ↑  BBC Staff (24 February 2009) «Who are Sudan’s Darfur rebels?» *BBC News*
2. ↑  В.П.Юрченко.  О положении в западных провинциях Судана **(нявызн.)**, *Институт Ближнего Востока* (2004 г.).
3. ↑  AMIS official site
4. ↑  USAID situation report Архівавана 5 жніўня 2009 года. USAID, 1 December 2006
5. ↑  Hotmail, Outlook inloggen | Nieuws, Weer, Sport | MSN Nederland
6. ↑  Rebel attack came at end of Ramadan fast USAToday, October 1, 2007.
7. ↑  News: Sudan, Sudan gov't, militia forces raze Darfur town-rebels
8. ↑  BBC NEWS | Africa | Army-controlled Darfur town razed
9. ↑  Hotmail, Outlook inloggen | Nieuws, Weer, Sport | MSN Nederland
10. ↑  В Судане сожжен дотла целый город
11. ↑  Security Council Refers Situation in Darfur, Sudan, To Prosecutor of International Criminal Court, *United Nations*, 2005-03-31, accessed on 2007-01-11
12. ↑  Court vows to try Darfur rebels, *Al Jazeera*, 2008-07-18
13. ↑  Prosecutor to present third Sudan case within weeks Архівавана 20 кастрычніка 2008 года. *Reuters*, 2008-10-18
14. ↑  First Darfur rebel to appear before Hague court, *Reuters*, 2009-05-17
15. 1 2  Sudan: Darfur rebel leaders surrender to Hague court, *BBC*, 16 June 2010

Спасылкі
--------

* Preliminary AU report on the September 30 attack